45 skoliere ry saam in minibusFoto verskaf aan ANA Veiligheidsbeamptes in Port Elizabeth het Donderdag ŉ minibusbestuurder in hegtenis geneem nadat hy 45 hoërskoolleerlinge in ŉ 16-sitplek-minibus vervoer het. Charles Bramwell, woordvoerder van die Oos-Kaapse verkeerspolisie, het gesê die bestuurder is in Coloradolaan in Bethelsdorp voorgekeer. Die bestuurder is in hegtenis geneem op aanklag van oorlading en dat hy homself teëgesit het tydens inhegtenisneming. Bramwell het gesê ŉ saak is aanhangig gemaak by Algoapark-polisiestasie en die verdagte bly in aanhouding.